Hassan

* Manga
* Anime

**Hassan** (ハッサン *Hassan*) on yksi entisistä Sumujoukon jäsenistä.

## Ulkonäkö

Hassan on pitkä, tummaihoinen mies, jolla on rastat ja silmälappu. Hänellä on parta, ja lävistyksiä korvissaan ja nenässään. Hänellä on olkanauha oikealla olallaan, housut, mustat kengät ja siteitä nilkkojensa ympärillä.

## Luonne

Hassan on ylpeä. Hän sanoo suoraan mielipiteensä, ja on uskollinen Cassimille. Hänellä on tapana tupakoida.

## Historia

Hassan osallistui Balbaddin palatsin hyökkäykseen, joka johti Rashid Salujan, Balbaddin kuninkaan, kuolemaan. Hän oli myös paikalla, kun Alibaba liittyi Sumujoukkoon.

## Juoni

### Balbadd-kaari

Hassan johtaa Sumujoukon Zaynabin kanssa kartanoon, jota Ja'far, Aladdin ja Morgiana suojelevat. Hän käyttää pimeää kamarin astiaa sulattaakseen seinän, ja selittää mitä pimeiden astioiden nimet ja voimat ovat. Sitten hän käskee miehiään hyökkäämään. Kun Ja'far puuttuu peliin, Hassan aikoo pysäyttää tämän, mutta Cassim ehtii ensin. Kun Cassim nappaa Morgianan, Hassan yllättyy, että Morgiana voi yhä liikkua. Kun Aladdin herää ja kutsuu Ugon, Hassan ja Zaynab ovat hämmästyneitä. Hassan lähtee sitten muiden mukana, kun lisäjoukot saapuvat hyökkäämään heitä vastaan.

Seuraavana päivänä Hassan on Sumujoukon päämajassa. Hän osallistuu kokoukseen, ja kertoo uusille jäsenille, ettei vihollisia ole, ja että on turvallista. Hassan meni muun Sumujoukon kanssa pelastamaan Alibabaa. Hän aikoo tappaa Sindbadin, mutta Sindbad miehineen lyö Hassanin miehineen helposti. Hänet viedään sitten takaisin päämajaan, kun Sindbad päättää liittyä Sumujoukkoon.

Sitä seuraavana päivänä Hassan katsoo Cassimin ja Zaynabin kanssa Alibaban kävelevän palatsiin. Hän on mukana, kun Cassim auttaa Alibabaa, ja kun nämä juttelevat. Hän tulee sitten Cassimin ja Zaynabin kanssa palatsiin aloittamaan mellakan, vaikka Alibaba onnistui neuvotteluissaan. Hän hyökkää vartijoita vastaan, ja mellakka syttyy. Taistelun jälkeen hän tapaa taas kuolleet rakkaansa, kun Aladdin käyttää Solomonin viisautta.

### Toinen Balbadd-kaari

Kun Hassan ja Zaynab kävelevät lapsensa kanssa Balbaddin entisellä slummialueella, he törmäävät Alibabaan. Kolmikko syö yhdessä päivällistä. Zaynab ja Hassan luulevat Alibaban löytäneen tyttöystävän, ja yllättyvät Alibaban kieltäessä tämän. Päivällisen jälkeen Hassan sammuu, ja puhuu myöhemmin humaltuneena Alibaban kanssa. Hassan kertoo, että heidän pitää Koun valtaamassa Balbaddissa käyttää vihreitä "rahvainvaatteita" ja kumartaa niitä, joilla on eriväriset vaatteet. Valkoisia vaatteita ei saanut enää käyttää, sillä Koussa se on aatelisten väri. Hassan harmittelee tätä, sillä valkoinen on hänen mielestään Balbaddin täyttänyt väri: kanaalien purjehtijat käyttivät valkoisia vaatteita, slummien pyykkinarut olivat täynnä valkoisia lakanoita ja Sumujoukkokin pukeutui valkoiseen. Balbaddilaiset eivät saa päättää ammattiaan, vaan joutuvat tekemään yksinkertaista fyysistä työtä. Hassan ajattelee, että Balbadd unohtuu ja menettää identiteettinsä. Vaikka Zaynab on tyytyväinen, että heidän elintasonsa on parempi, kuin aiemmin, Hassan ei voi hyväksyä sitä, mitä Balbaddille tapahtuu. Sitten Hassan vie Alibaban Cassimin haudalle.

Cassimin ruumis ei ole hänen haudassaan, sillä koulaiset veivät sen. Alibaba kysyy, mitä muille sumujoukkolaisille kuuluu. Kaikki ovat hengissä ja saavat ruokaa syödäkseen, muttei Hassan suostu sulautumaan osaksi Koun keisarikuntaa. Hän sanoo kaipaavansa aikaa Sumujoukon kanssa, sillä silloin elämä oli mielekästä. Hän on täynnä taisteluhenkeä, ja hän haluaa suojella Balbaddia Koun vallalta, ja tuntee häpeää Balbaddin alennustilasta. Hän ei silti aio tehdä asialle mitään, sillä Zaynab on raskaana heidän toisen lapsensa kanssa.

## Kyvyt

### Pimeä kamarin astia

1/1
**Oushou Mutou** (*Keltaisen syövytyssumun miekka*)

Kaikki, jota sen keltainen, hapan sumu koskettaa, sulaa. Tämä pimeä kamarin astia saa voimansa Cassimilta.
## Taistelut

* Aladdin, Morgiana & Ja'far vs Sumujoukko - **Tasapeli**
* Sindbad, Ja'far & Masrur vs Sumujoukko - **Häviö**

## Suhteet

### Cassim

Hassan on uskollinen Cassimille. Hän noudattaa Cassimin käskyjä ja auttoi synnyttämään mellakan, jotta Cassimista tulisi kuningas.

### Zaynab

Zaynab ja Hassan työskentelivät yhdessä Cassimin alaisina. Kaksikko päätyi kuitenkin usein riitelemään keskenään. Myöhemmin Koun vallattua Balbaddin ja Sumujoukon hajottua Zaynab ja Hassan menivät naimisiin. Heillä on lapsi nimeltään Zassan.

## Trivia

* Hassan (حسن) on arabialainen nimi, ja tarkoittaa "komeaa" tai "hyvää".